Esimeses  poolfinaalis võtsid omavahel viimase nelja järjestikuse etapi ilma ühegi kaotuseta läbinud Reimo Simsalu ja Tartu oma poiss Raul Tihane. Viimane suutis korraldada korraliku üllatuse ja lõpetada Simsalu imelise võitude jada ning murda ennast finaali, kus ta jäi ootama poolfinaalpaari Märt Visnap (Baribali Piljardikool) ja Indrek Ojapõld võitjat.  Visnap, kes suutis Esiliiga esimesel etapil juba korra, kahjuks edutult mängida finaalis, soovis nüüd kindlasti ennast uuesti proovile panna ning võitis oma poolfinaali kindlalt. Finaali tegi eriliseks asjaolu, et nii Tihasel kui ka Visnapil puudus eelnev etapivõit, mida mõlemad kindlasti väga ihaldasid.  Pärast tunniajalist võitlust oli selge tõsiasi, et oma esimese etapivõidu tiris Visnap Tihase käte vahelt välja.